Rheidae

Rheas ew ydhyn meur na allon'jei neyja e'n urdh Rheiformes, teythyek dhe Amerika Dhyhow, kelmys a bell dhe'n strus hag emu. Usys veu an hanow "rhea" rag an kensa tro en 1752 gen Paul Möhring ha degemerys avel an hanow kebmyn Sowsnek. Möhring a henwis an rhea woja an Titan grek Rhea, hy hanow hen Greka (Ῥέα) ow tos dhort ἔρα "dor". Hanow gwiw etho, drefen bos an rhea heb an gallos a neyja. Usys ew an hanow Gwarani (tavas teythyek Paragway), nandu ewedh gen lies tavas a-derdro dhe'n bes. 

Ydhyn meur tawel, loos po losgell gen garrow hir ew rheas, nag ew kevys saw en Amerika Dhyhow (ken fo poblans a dres 600 a rheas dienkys en Almayn ha poblans le en Konteth Hertford, Pow an Sowson).

Ma anjei ow furvya bagasow a 20-25 edhen. Debri losow, has ha frutys a wron'jei dre vras. Usys ew aga fluvednow, kig ha krohen en Amerika Dhyhow.

 Hanow skiensek  Kernewek Sowsnek Kembrek Skeusen GwandransRhea americana  Rhea meur  Greater Rhea  Rhea mawr 200px Rann est a Amerika Dhyghow Rhea pennata  Rhea bian  Lesser Rhea  Rhea bach200px Patagoni ha Perou

Klass:Ydhyn